26 มิถุนายน พ.ศ. 2562 เวลา 17:22 น. 14982 557
26 มิ.ย.62 - ที่สำนักงานตำรวจแห่งชาติ พ.ต.อ.กฤษณะ พัฒนเจริญ รองโฆษก ตร. ชี้แจ้งกรณีข้อเท็จจริงที่สำนักงานอัยการ ระบุว่าเจ้าหน้าที่ตำรวจไม่สามารถควบคุมตัวนายสุภรณ์ อัตถาวงศ์ หรือ “แรมโบ้อีสาน” มาดำเนินคดีบุกล้มการประชุมอาเซียน เมื่อปี พ.ศ. 2552 จนทำให้คดีขาดอายุความนั้น ว่าเหตุการณ์ดังกล่าวเกิดขึ้นเมื่อปี 2552 จริง แต่ทางเจ้าหน้าที่ตำรวจสภ.เมืองพัทยานั้น ได้รับเรื่องร้องทุกข์เมื่อเดือนมีนาคม 2558 หลังจากได้รับเรื่องร้องทุกข์แล้วเจ้าหน้าที่ตำรวจ ได้ทำการสืบสวนสอบสวนรวบรวมพยานหลักฐานและสามารถส่งสำนวนให้อัยการในการสั่งฟ้องผู้ต้องหาทั้งหมด 7 ราย ซึ่ง 1 ในนั้นคือ นายสุภรณ์ เมื่อเดือนสิงหาคม 2560 ซึ่งก็อยู่ในกรอบของระยะเวลา
พ.ต.อ.กฤษณะ กล่าว่าหลังจากที่มีการส่งสำนวนให้ทางอัยการแล้วนั้น พนักงานอัยการได้สั่งให้มีการสอบสวนเพิ่มเติมในหลายประเด็น จากนั้นพนักงานสอบสวนได้ส่งสำนวนอีกครั้งเมื่อเดือนมกราคม 2561 ซึ่งก็ไม่ได้มีการประสานอะไรมากระทั่งเมื่อวันที่ 3 เมษายน 2562 ทางอัยการได้ประสานทางเจ้าหน้าที่ตำรวจให้ทำการติดตามตัวนายสุภรณ์เพื่อสั่งฟ้อง และได้มีการออกหมายจับในวันที่ 4 เมษายน 2562 ซึ่งขาดอายุความในวันที่ 11 เมษายน 2562 มีเวลาเพียงแค่ 7 วันในการติดตามตัว ก็ต้องไปดูระยะเวลาความเหมาะสม
พ.ต.อ.กฤษณะ-พัฒนเจริญ แรมโบ้อีสาน คดีล้มประชุมอาเซียน สุภรณ์-อัตถาวงศ์
ตม.ขยับสกัดหนี!ขึ้นบัญชีดำ 12 นปช.ห้ามออกนอกประเทศ